Rikunarita-ORG/Wikinium huggingface dataset:
# Skipsfart

**Skipsfart** er ferdsel på vann i skip eller båt med gods eller passasjerer. Skipsfart foregår på ulike typer vann og kan ha ulike formål, noe som har ført til utvikling av ulike typer båter og skip.

**Sjøfart** er skipsfart som skjer på havet, ved kysten eller på fjorder. Innenlands skipsfart skjer på innsjøer, elver og kanaler.

Viktige områder innen sjøfart/skipsfart er:[*trenger referanse*]

* internasjonal sjøbasert transport
* fiskeri som ofte deles i fiske på åpent hav og kystnært fiske
* sjøliv som rekreasjon.

## Skipsfartens oppgaver

Skipsfart kan ha flere formål:[*trenger referanse*]

* Fiske, havressurser og forskning
* Varetransport og handel
* Persontransport og ferger
* Sjøforsvar
* Fritid og turisme

## Grunnlaget for skipsfart

Skipsfarten har utviklet seg gjennom menneskehetens historie. De viktigste forutsetninger for skipsfart er følgende:

* Båter – båtbygging, skip – skipsbygging
* Sjømannskap, yrker om bord og på land
* Varehandel, regionalt og internasjonalt
* Infrastruktur (bl.a. havner, fyrlys, sluser, kommunikasjon)
* Organisasjoner (bl.a. rederier, båtforeninger, sjørett, redningstjeneste)

## Referanser

## Litteratur

* Koren, Elisabeth (2017). «Sjøfolk og velferdsstaten». *Arbeiderhistorie. Årbok for Arbeiderbevegelsens arkiv og bibliotek*. Oslo. ISSN 2387-5879.
# Germania Superior

Provins beliggenhet i Romerriket.
Germania Superior eller **Øvre Germania** var en romersk provins fra år 90 e.Kr. til utgangen av 200-tallet. Det inkluderte deler av dagens Sveits, Frankrike og Sørvest-Tyskland, også kalt *Agri decumates* eller Decumatland, området mellom elvene Rhinen, Neckar og Main. Provinsen grenset i nord til *Germania Inferior* (= Nedre Germania, senere *Germania Secunda*), vest til *Gallia Belgica, Gallia Lugdunensis* og i sørvest og sørøst til *Gallia Narbonensis*. Området øst for provinsens grense, Limes, som aldri ble inlemmet i Romerriket, ble omtalt som *Germania Magna*. Setet for provinsguvernøren var *Mogontiacum*, i dag Mainz.

## Historie

Med Augustus kampanje i årene 13/12 f.Kr. kom den venstre bredden av Rhinen under romersk kontroll. Fram til opprettelsen av provinsen i 90, var området administrert militært (*exercitus superior*). Spesielt i 100-tallet, kom det gjennom erobringer på Rhinens høyre bredd til en territorial ekspansjon, og provinsens grenser ble presset østover (Decumatland). Med et samlet areal på 93 500 km² var Øvre Germania en av Romerrikets mellomstore provinser. Provinsens betydning lå likevel ikke i størrelsen, men den sårbare grensebeliggenheten. Derfor var militæret tungt representert her.

*Limes* i Øvre Germania.
Mellom 260 og 280 oppga den romerske hær å holde Decumatland, og den militære grensen ble trukket tilbake til *Rhenus* (Rhinen) og *Danubius* (Donau). Etter keiser Diokletians reform i 297 ble provinsen *Germania Superior* delt i *Germania Prima* i nord, med *Maxima Sequanorum* i sør og en del av bispedømmet (*dioecesis*) Gallia med den keiserlige byen Trier (Augusta Treverorum) som hovedstad. Keiser Valentinian I bygget rundt 370 festninger langs grensen i et forsøk å sikre den.

I 406 krysset germanske stammer Rhinen og plyndret flere romerske byer. I starten av 400-tallet kontrollerte burgundere (411-34) området som *foederati* sammen med vestromerske enheter. Rundt 455 kom alamannerne og til slutt, etter slaget ved Zülpich (496), overtok de merovingiske frankere arven etter det romerske riket ved Rhinen.

## Referanser
# Riffjellene

| Riffjellene |
| --- |
|  |
| Dimensjoner |
| Høyeste punkt | Jebel Tidirhine (2 456 moh.) |
| Geografi |
| Land | Marokko |
| Beliggenhet |
| Riffjellene (Marokko) |
|

---

Riffjellene på Commons |

Topografisk kart over Riffjellene.
Byen Chefchaouen i Riffjellene.
**Riffjellene**, eller bare **Rif**, er en fjellkjede og et geografisk område langs Marokkos middelhavskyst. Navnet kommer fra berbisk *Arif*. Området strekker seg Kapp Spartel og Tanger i vest til Ras Kebdana og elva Moulouya i øst, og fra Middelhavet i nord til elva Ouargha i sør.

Fjellkjeden er ikke en del av Atlasfjellene i geologisk forstand, men tilhører samme fjellkjedefoldning som Gibraltarklippen og Cordilleras Béticas i Spania. Den høyeste toppen er Jbel Tidirhine på 2 456 moh. Riffjellene er det mest nedbørrike området i Marokko, og enkelte steder har en årsnedbør på over 2000 mm.

Riffjellene var dekket av skog, og vegetasjonen var lite påvirket av menneskelig virksomhet helt fram Saʿdiene kom til makten på 1500-tallet. Skogene er nå fragmenterte og inngår i et lappeteppe som ellers består av maquis, beitemark og åkre. Det vanligste treet er korkeik som danner store skoger på sur jord i lavlandet. I denne åpne skogen vokser jordbærtre, trelyng og *Cistus*. I eroderte daler finnes sandaraksypress. Termomediterran vegetasjon med oliven, mastikstre og johannesbrødtre var vanlig i dalbunnene, men er nå bare bevart noen få steder.

I midlere høyder er det store skoger med den løvfellende arten kanarieeik, noen steder blandet med pyreneereik og strandfuru (subsp. *hamiltonii*). I de høyeste områdene dominerer atlasseder. Steineik og kermeseik er mindre vanlige enn de andre eikeartene. Den endemiske marokkansk edelgran danner store skoger i vest. Langs elvene vokser svartor sammen med hengebjørk, trollhegg (subsp. *baetica*) og portugalhegg. Det finnes også rike våtmarker med interessant flora, blant annet myrer med torvmose.

Rif er kjent for Rifkrigen, der spanjoler og franskmenn kjempet en langvarig kamp mot berbiske opprørere på 1920-tallet. Klima og jordsmonn passer godt til å dyrke cannabis, og det meste av den marokkanske produksjonen skjer i Riffjellene. I 2003 ble 134 000 ha brukt til cannabisdyrking, og Marokko leverte 42 % av verdensproduksjonen av hasjisj.

## Referanser

## Eksterne lenker

* (en) Rif – kategori av bilder, video eller lyd på Commons
# 112 (telefonnummer)

| 112 |
| --- |
|  |
| Formål | Nødnummer |
| Lovhjemmel | Direktiv |
| Nettsted | 112.gov. (it) www.112.gov (tr) |
|  |

**112** er et nødnummer som anvendes i faste telefonnett i Den europeiske union (EU) og Det europeiske økonomiske samarbeidsområde (EØS), samt i GSM-nettet over hele verden.

Som alle nødnumre skal 112 uttales med ett og ett tall, «én-én-to», for å sikre at det klarest mulig framgår hvordan nummeret skal tastes.

112 fikk status som EUs felles nødnummer gjennom et direktiv av 29. juli 1991.

## 112-dagen

Europakommisjonen har oppfordret alle land til å gi spesiell oppmerksomhet til nødnummeret 112 den 11. februar hvert år. Finland begynte med dette allerede i 1997, og i 2009 deltok seks land. Den 11. februar 2010 arrangerte Sverige sin første 112-dag med ulike informasjonsaktiviteter.

## Referanser

## Eksterne lenker

* SOS 112 Europe
* European Emergency Number Association
* Digital Agenda 112

Autoritetsdata
# Carl Medjani

| Carl Medjani |
| --- |
|  |
| Født | 15. mai 1985 (41 år) Lyon, Frankrike |
| Beskjeftigelse | Fotballspiller  |
| Nasjonalitet | Frankrike Algerie |
| Idrettsgren(er) | fotball |
| Høyde | 175 cm |
| Posisjon | Forsvarsspiller |
| Klubbinformasjon |
| Spiller for | Sivasspor |
| Draktnr. | 85 |
| Ungdomsklubb |
| **År** –2003 | **Klubber** Saint-Étienne |
| Klubber |
| **År** | **Klubber** | **Kamper (mål)** |
| 2003–2006 2004–2005 2005–2006 2006–2007 2007–​ | Liverpool → FC Lorient (lån) → FC Metz (lån) FC Lorient AC Ajaccio | 0 (0) 25 (0) 23 (0) 9 (0) 71 (2) |
| Landslag |
| **År** 2004–2006 2010– | **Lag** Frankrike U-21 Algerie | **Kamper (mål)** 4 (1) 0 (0) |
|

---

Carl Medjani på Commons |

**Carl Medjani** (født 15. mai 1985 i Lyon) er en franskfødt algerisk fotballspiller som spiller for den tyrkiske klubben Sivasspor.

Medjani startet sin karriere i Saint-Étienne før han ble hentet til Liverpool av manager Gérard Houllier 8. august 2003. Klubben vant konkurransen om signaturen hans foran klubber som Manchester United, Arsenal, Bayern München og Valencia. Han fikk tildelt trøyenummer 35 i Anfield-klubben.

Han klarte ikke å etablere seg på laget, og ble sendt på lån til FC Lorient i hele sesongen 2004/2005 av den nye Liverpool manageren Rafael Benítez. Selv om han imponerte i U-20 turneringen i Toulon sommeren 2005, ble han sendt på et nytt sesonglangt lån, denne gang til FC Metz.

Sommeren 2006 var han kaptein på det franske U-21 laget som spilte i Toulon turneringen. Senere på sommeren skrev han under fast kontrakt med Lorient, men han ble utlånt til Ajaccio på begynnelsen av sesongen 2007/2008 før han deretter skrev under på en fast kontrakt.

## Se også

* Statistikk om Liverpool FC.

## Eksterne lenker

* (en) Carl Medjani – Tyrkias fotballforbund

* (en) Carl Medjani – Transfermarkt

* (en) Carl Medjani – FIFA

* (en) Carl Medjani – Soccerway

* (en) Carl Medjani – Sofascore

* (en) Carl Medjani – FBref

* (fr) Carl Medjani – LÉquipe

* (en) Carl Medjani – national-football-teams.com

* (en) Carl Medjani – WorldFootball.net

* (en) Carl Medjani – Soccerbase.com
* (en) Profil på Fifa World Cup 2010
* (en) Profil på Liverpools offisielle hjemmeside
* (en) Profil på LFChistory.net

Autoritetsdata
# Stiftsstad

En **stiftsstad** er en by som er sete for en biskop. Byen har domkirke med domkapittel og domkirkeforsamling og utgjør dermed sete for et kirkelig stift.

Sammenlign med begrepene residensstad og hovedstad.

Begrepet ble innført etter reformasjonen.

## Folkekirkene i de nordiske land

### Danmark

Den danske folkekirken har stiftsstader i København, Helsingør, Roskilde, Odense, Maribo, Ribe, Haderslev, Viborg, Ålborg, Århus og i Nuuk (Godthåb) på Grønland.

### Finland

Den evangelisk-lutherske kirken i Finland har stiftsstadene Åbo, Tammerfors, Uleåborg, Sankt Michel, Borgå, Kuopio, Lappo, Helsingfors og Esbo.
Den finske ortodokse kirken har stiftsstadene Joensuu, Helsingfors og Uleåborg

### Island

Den islandske kirken utgjør et eneste stift med Reykjavik som stiftsstad.

### Norge

Den norske kirken hadde stiftsstader fram til 1. januar 1919 då omgrepet bispedømme erstatta stift. Fram til 1919 var Trondheim, Bergen, Oslo, Hamar, Kristiansand, Stavanger (fram til 1682 då Kristiansand overtok) og Tromsø (formelt fra 1844). I en kort periode var Alstahaug (1804−1828) sete for biskopen, men var formelt sett ikke eige stift og dermed heller ikke stiftsstad.
I dag er disse stadene bispesete med domkirke:
Trondheim, Bergen, Oslo, Bodø, Fredrikstad, Hamar, Kristiansand, Molde, Stavanger, Tromsø og Tønsberg.

### Sverige

Den svenske kirken har som stiftsstader Uppsala, Linköping, Skara, Strängnäs, Västerås, Växjö, Lund, Göteborg, Karlstad, Härnösand, Luleå, Visby og Stockholm.

## Se også

* Stiftamt
* Stiftamtmann

## Referanser

Autoritetsdata
# Ludvig V av Frankrike

| Ludvig V av Frankrike |
| --- |
|  |
| Født | 967 |
| Død | 22. mai 987   Compiègne |
| Beskjeftigelse | Politiker  |
| Embete | * Konge av vestfrankerriket (986–987)
 |
| Ektefelle | Adelaide-Blanche of Anjou |
| Far | Lothaire |
| Mor | Emma av Italia |
| Søsken | Arnoul de France (halvbror på fars side) |
| Gravlagt | Kloster Saint-Corneille |
|

---

Ludvig V av Frankrike på Commons |

**Ludvig V av Frankrike** (967–987) var konge fra 986 til 987.

## Referanser

## Eksterne lenker

* (en) Louis V of France – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Verdensutstillingen i Paris (1931)

**Verdensutstillingen i Paris i 1931**, (**Paris Colonial Exposition** eller **Exposition coloniale internationale**, International Colonial Exposition) var en verdensutstilling som ble holdt i Paris i 1931 og som varte i seks måneder. Utstillingen hadde som mål å forsøke å vise ulike kulturer og de enorme ressursene som fantes i de franske koloniene.

Utstillingen åpnet 6. mai 1931 i Bois de Vincennes i den østlige utkanten av Paris. Rundt 33 millioner besøkende kom fra hele verden. Den franske regjeringen brakte mennesker inn fra koloniene til Paris og fikk dem til å lage innfødt kunst og håndverk og utføre reproduksjoner av sine opprinnelige arkitektoniske stilarter slik som hytter eller templer.
Utstillingen inneholdt også en «menneskelig zoo» som viste senegalesiske nomadelandsbyer.

Utstillingen møtte sterk kritikk både i hjemlandet og ute og det ble også arrangert en motutstilling; *The Truth on the Colonies*.

Også andre nasjoner deltok i arrangementet, blant annet Belgia, Italia, Japan, Portugal, Storbritannia og USA.

## Eksterne lenker

* (en) Exposition Coloniale (1931) – kategori av bilder, video eller lyd på Commons
* Omtale (fransk)

Denne artikkelen er en **spire**. Du kan hjelpe Wikipedia ved å utvide den.
# Traffic (band)

| Traffic |
| --- |
|  |
| Utmerkelser | Grammy Hall of Fame Award (1999; for verk: Mr. Fantasy) Rock and Roll Hall of Fame (2004) |
| Opphav | Birmingham, Storbritannia (1967) |
| Musikalsk karriere |
| Sjanger | Progressiv rock, psykedelisk rock, jazz-fusion |
| Aktive år | 1967–1974 |
| Plateselskap | Island Records |
| IMDb | IMDb
 |
| Medlemmer |
| Steve Winwood |
|

---

Traffic på Commons |

**Traffic** var et engelsk jazzrock band dannet i Birmingham i 1967 av Steve Winwood, Jim Capaldi, Chris Wood og Dave Mason. De begynte som en psykedelisk rockegruppe og skilte seg ut gjennom bruken av instrumenter som keyboard (for eksempel Mellotron og cembalo), Sitar, og forskjellige blåseinstrumenter, og ved å innlemme jazzens improvisasjonsteknikker i musikken deres.

Bandet hadde tidlig suksess i Storbritannia med sitt debutalbum *Mr. Fantasy* og singlene som ikke var med på noe album «Paper Sun», «Hole in My Shoe», og «Here We Go Round the Mulberry Bush». Deres oppfølging var det selvtitulerte album fra 1968, det var deres mest suksessrike i Storbritannia og inneholdt en av deres mest populære sanger, den mye spilte «Feelin 'Alright?».

Dave Mason forlot bandet like etter at det andre albumets utgivelse, Traffic ble oppløst i begynnelsen av 1969, da Steve Winwood var med på å danne supergruppen Blind Faith. I 1970 hadde Blind Faith også blitt oppløst og Winwood, Capaldi og Wood gjenskapte Traffic, med *John Barleycorn Must Die* som bandets comeback-album. Albumet ble bandets største suksess i USA og nådde nummer 5. Deres neste album, *The Low Spark of High Heeled Boys* (1971), solgte til platina i USA og ble populær på radio, og førte til at Traffic etablerte seg som et populært progressivt rockeband. 1973's *Shoot Out at the Fantasy Factory* og 1974 utgivelsen *When the Eagle Flies* hadde begge stor suksess både i USA og i Storbritannia.

I 1974 ble bandet oppløst igjen. Steve Winwood startet en vellykket solokarriere, med flere hitsingler og album i løpet av 1980 -tallet. Jim Capaldi hadde også noen mindre solo -hits på 1970 -tallet i hjemlandet Storbritannia, men var mindre vellykket i utlandet. Chris Wood gjorde sporadisk gjestearbeid til han døde i 1983. Winwood og Capaldi kom sammen igjen som Traffic og ga ut et album, *Far from Hom*, og dro på en turne i 1994.

Trafikken ble innført i Rock and Roll Hall of Fame i 2004. Jim Capaldi døde året etter.

## Diskografi

* *Mr. Fantasy* – 1967
* *Traffic* – 1968
* *Last Exit* – 1969
* *John Barleycorn Must Die* – 1970
* *The Low Spark of High Heeled Boys* – 1971
* *Shoot Out at the Fantasy Factory* – 1973
* *When the Eagle Flies* – 1974
* *Far from Home* – 1994

## Referanser
# 1135

**1135**
MCXXXV
◄ **·**
11. århundre
◄ **12. århundre** ►
13. århundre **·**
►

◄ **·**
1110-årene **·**
1120-årene
◄ **1130-årene** ►
1140-årene **·**
1150-årene **·**
►

◄◄ **·**
◄ **·**
1130 **·**
1131 **·**
1132 **·**
1133 **·**
1134
◄ 1135 ►
1136 **·**
1137 **·**
1138 **·**
1139 **·**
1140 **·**
► **·**
►►

| Begivenheter i 1135 |
| --- |
| Dødsfall – Fødsler |
| **Ledere** |
| Statsledere |

1135 i andre kalendere| Gregoriansk kalender | 1135 *MCXXXV* |
| Ab urbe condita | 1888 |
| Armensk kalender | 584 ԹՎ ՇՁԴ |
| Kinesisk kalender | 甲寅年 (Tre Tiger) 3831 eller 3771     *— til —* 乙卯年 (Tre Hare) 3832 eller 3772 |
| Etiopisk kalender | 1127–1128 |
| Det jødiske året | 4895–4896 |
| Hindukalendere |  |
|  - *Vikram Samvat* | 1191–1192 |
|  - *Shaka Samvat* | 1056–1057 |
|  - *Kali Yuga* | 4235–4236 |
| Iransk kalender | 513–514 |
| Islamsk kalender | 529–530 |
| Nengō | Chōshō 4 / Hōen 1 (保延元年) |
| Juliansk kalender | 1135 *MCXXXV* |
| Koreansk kalender | 3468 |

## Fødsler

* Inge I Krokrygg, Norges konge fra 1136 til sin død i 1161.
* Sigurd II Munn (Sigurd Haraldsson), Norges konge fra 1136 til sin død i 1155.
# Nag Hammadi-skriftene

Nag Hammadi ligger ved Nilen, nord for Luxor
**Nag Hammadi-skriftene** eller **Nag-Hammadi-biblioteket** er en samling tekster fra gnostisismen, som ble funnet nær den egyptiske byen Nag Hammadi i 1945. Funnet omfatter 12 lærinnbundne kodekser av papyrus, hver av dem inneholder flere skrifter.

Alle tekstene er skrevet på koptisk, men er trolig oversatt fra gresk. De aller fleste av skriftene i samlingen er gnostiske – i alt femtito, men samlingen inneholder også tre verk fra Corpus Hermeticum og en bearbeidet oversettelse av Platons *Staten*. Det mest kjente av verkene er trolig *Tomasevangeliet,* som bare er kjent i sin helhet fra Nag Hammadi-funnet. Den engelske forskeren James Robinson mener at bøkene kan ha tilhørt et kloster viet til Pakhomios i nærheten, og at de ble gravd ned etter at biskop Athanasius av Alexandria i et hyrdebrev fra 367 kritiserte den ukritiske bruken av ikke-kanoniske tekster.

## Funnet

Tekstene ble funnet av bønder i desember 1945, men ble ikke rapportert eller forsøkt solgt før i oktober 1946. Via en lokal prest ble et av manuskriptene (*Codex III*) solgt til det koptiske museet i Egypt, hvor man så betydningen av funnene. Den første referansen til funnet ble offentliggjort i 1948. Over flere år ble bindene solgt enkeltvis via antikvitetshandlere, kjøpt av myndighetene og overført til museet.

Et enkelt av bindene ble solgt utlands, og ble i 1951 kjøpt av Carl Gustav Jungs institutt i Zürich, som en fødselsdagsgave til Jung. Dette bindet, som utgjør *Codex I* eller *Jung Codex*, ble det første som ble offentliggjort, det skjedde delvis i 1956 og fullstendig i 1975; hvoretter bindet ble returnert til Egypt. Tekstene befinner seg nå samlet i det koptiske museet i Kairo.

Funnet beskrives vekselvis som *tolv* eller *tretten* bind. Det består av 11 gode bind, et ufullstendig bind, og løsark til et trettende bind, som lå innenfor permene til Codex VI.

## Litteratur på norsk

* *Maria Magdalenas evangelium : fire gnostiske skrifter*. Oversatt og med et forord av Turid Nystøl Rian ; innledning ved Turid Karlsen Seim. Emilia forlag, 1996 / 2002.
Av innholdet: Maria Magdalenas evangelium, Filipevangeliet og Frelserens dialog. ISBN 82-7419-060-2 ; ISBN 978-82-7419-060-3
* *Gnostiske skrifter*. Utvalgt, oversatt og med et innledende essay av Ingvild Sælid Gilhus og Einar Thomassen. Bokklubben, 2002. (Verdens hellige skrifter). ISBN 82-525-4108-9
* Elaine Pagels. *De gnostiske evangelier : evangeliene som Kirken holdt skjult*. Lille måne forlag, 2007. 1. norske utg. Cappelen, 1980. ISBN 978-82-92605-08-0
* *Peter og de tolv apostlers gjerninger* er oversatt i antologien *Tidligkristne apokryfer*, 2011
* *Tomasboken*, *Silvanus’ lære* og *Eksegesen om sjelen* er oversatt i antologien *Koptiske skrifter*, 2012

## Se også

* Dødehavsrullene
* Medinet Madi

## Referanser
# Ordfører

En **ordfører** er valgt som leder av en kommune og som møteleder for kommunestyre eller tilsvarende folkevalgte organ. Dennes valgte stedfortreder kalles **varaordfører**.

«Ordfører» eller «borgermester» benyttes i norsk språkbruk ofte også som betegnelse på tilsvarende funksjoner i andre land, som alternativ til en ordrett oversettelse eller direkte gjengivelse av den utenlandske tittelen.

Etter kommunestyre- og fylkestingsvalg møtes de folkevalgte til et konstituerende møte. Der velges først formannskap (i fylkeskommunene: fylkesutvalg), deretter velges ordføreren og varaordføreren blant medlemmene av formannskap/fylkesutvalg. Det konstituerende møtet skjer innen utgangen av oktober, og det nyvalgte kommunestyret, formannskapet og ordføreren trer i funksjon rett etter møtet.

Den tilsvarende rolle i en fylkeskommune kalles fylkesordfører.

Ordføreren er kommunens øverste politiske leder, i motsetning til en rådmann, eller eventuelt et byråd, som er kommunens administrative leder.

I enkelte kommuner var det forsøk med direkte ordførervalg i lokalvalgene fra 1999 til 2007.

## Se også

* Politisk ordfører, for danske politiske forhold.
* Borgermester

## Referanser

## Eksterne lenker

* (en) Mayors – kategori av bilder, video eller lyd på Commons
* ks.no Håndbok for ordførere